अखिलेश यादव के बाद उनके करीबी ने भी लोकसभा सदस्ता से दिया इस्तीफा
सपा प्रमुख और पूर्व सीएम अखिलेश यादव के लोकसभा से इस्तीफे के बाद आजम खान ने भी लोकसभा से इस्तीफा दे दिया है। आजम खान 2019 के लोकसभा चुनाव में रामपुर लोकसभा सीट से चुनाव जीते थे। हाल ही में हुए विधानसभा चुनाव में आजम खान अपनी परंपरागत रामपुर विधानसभा से चुनाव लड़े और जीते भी गए थे।
उत्तर प्रदेश: प्रदेश की सियासत से आज एक बड़ी खबर आई। 2022 विधानसभा चुनाव में समाजवादी पार्टी के 2 सांसद अखिलेश यादव और आजम खान चुनावी मैदान में उतरे थे। अखिलेश यादव ने करहल सीट से चुनाव लड़ा था और आजम खान ने रामपुर विधानसभा सीट पर एक बार किस्मत आजमाई थी।विधानसभा चुनाव में दोनों ही नेता भारी मतों से जीतने में कामयाब हुए थे। तभी से इस बाद का कयास लगना शुरु हो गया था कि अब सपा का अगला कदम क्या होगा?सोमवार को दोनो ही नेताओं ने साफ कर दिया कि वो प्रदेश की राजनीति में ही सक्रिय रहना चाहते हैं। अखिलेश यादव के लोकसभा से इस्तीफे के ऐलान के बाद आजम खान ने भी लोकसभा सीट से इस्तीफा दे दिया है।